open-index/open-wikipedia-markdown huggingface dataset:
Deena Kastor

**Deena Kastor** (født 14. februar 1973) er en amerikansk friidrettsutøver som konkurrerer i langdistanseløping, blant annet maraton.

Kastor deltok på 10&nbsp;000 meter under VM 1999 og ble nummer 11 med tiden 32.11,14. Hun deltok også i OL 2000 i Sydney, men der ble hun utslått allerede i forsøket. Hun var i VM-finalen på 10&nbsp;000 meter både i 2001 og 2003, og kom på henholdsvis 11.- og 12.-plass.

Under OL 2004 i Athen valgte hun å stille opp i maraton, og tok bronse. Under VM 2007 i Osaka stilte hun igjen til start på 10&nbsp;000 meter og ble denne gang nummer seks på tiden 32.24,58.

I tillegg til mesterskapsmerittene vant hun London maraton i 2006 og Chicago maraton i 2005.

## Personlige rekorder
* 10 000 meter – 30.50,32
* Maraton – 2:19.36

## Referanser


## Eksterne lenker
*
Footvolley

**Footvolley** er en internasjonal idrett som spilles som en kombinasjon av sandvolleyball og fotball, uten bruk av hender. Spillerne bruker føttene, låret, hodet, skuldrene og ikke minst brystet. Idretten krever en god porsjon teknisk fotballkunnskap, men det er ikke nødvendigvis slik at gode fotballspillere automatisk vil bli gode footvolleyspillere. Norges Footvolleyforbund ble dannet i 2008.

## Banestørrelse
Footvolley spilles barbeint på sandvolleybaner. I World Cup og VM spiller man på baner som måler 18×9 meter, mens i Europa Cup spilles sporten på baner som måler 16×8 meter. Grunnen til dette er at sporten har fått sin utbredelse i Europa etter at banestørrelsen i sandvolleyball ble redusert til 16×8 meter, slik at det europeiske forbundet bestemte at europeiske turneringer spilles med mål de fleste landene bruker i trening. Nettet i footvolley er 2,20 meter høyt.

## Ball
Ballen som brukes i footvolley skiller seg noe fra vanlige fotballer. Den er lik i størrelse, men er noe tyngre, spretter mindre og er laget av et annet materiale enn vanlige fotballer. Mikasa produserer ballene som oftest blir brukt i mesterskap. Også andre merker har utviklet baller til bruk i footvolley.

## Regler
Det er to spillere på hvert lag i footvolley. Det er kun lov med ett touch per spiller og maksimalt tre touch per lag før ballen må over nettet. Når ballen treffer sanden, er poenget ferdigspilt. Serven spilles fra sanden, gjerne fra en liten forhøyning som spilleren bygger opp selv. Serven kan berøre nettet på vei over. Det samme kan skje i spillets gang. Spillerne har ikke lov til å berøre nettet. Normalt spilles en kamp over tre sett til 18 poeng, med løpende score, men dette varierer fra turnering til turnering.

## Historie
Footvolley ble oppfunnet i Brasil på 1960-tallet og tok for alvor av på 80-tallet, da store øl-produsenter begynte å sponse mesterskapsserier i Brasil og USA. Brasilianske spillere har senere tatt sporten med til andre deler av verden, og de siste 10 årene har footvolley for alvor tatt av også i Europa, USA og Asia. En lang rekke forbund er stiftet de siste årene, og i dag konkurrerer lag fra hele verden i turneringer overalt på kloden.

## Internasjonale Turneringer
Det arrangeres både VM og World Cup-turneringer hvert år. Den siste tiden er det også startet en egen Europa-cup. I Brasil finnes det i dag dusinvis av spillere som lever av sporten, og i 2008 ble The Pro Footvolley Tour lansert i USA. Norges Footvolleyforbund er den siste greinen på det raskt voksende footvolleytreet. Det har deltatt norske lag i internasjonale turneringer siden 2004.

## Norgesmesterskap
Historien første Norgesmesterskap ble avholdt ved Norges idrettshøgskole i august 2009.

## Eksterne lenker
* Norges Footvolleyforbund
Manuela Machado

**Maria Manuela Castro Machado** (født 9. august 1963) er en portugisisk tidligere friidrettsutøver (maratonløper).

Machado er en av 1990-tallets største stjerner innen kvinnelig maratonløping. På merittlisten finner vi gull fra VM 1995 i Göteborg og to VM-sølv (fra 1993 og 1997). Machado etablerte seg som en av Europas beste på distansen med dobbelt EM-gull fra 1994 og 1998. Det eneste som mangler i premiesamlingen er en medalje fra OL. Hennes beste olympiske plassering er nummer sju, den plasseringen fikk hun både i (Barcelona 1992 og Atlanta 1996).

## Referanser


## Eksterne lenker
*
Paul Kipkoech

**Paul Kipkoech** (født 6. januar 1963, død 16. mars 1995) var en kenyansk friidrettsutøver (løper).

Kipkoech slo igjennom ved OL 1984 i Los Angeles, der han kom på femteplass på 5000 meter. Enda bedre gikk det i VM 1987 der Kipkoech tok gull på 10&nbsp;000 meter. Samme år ble han også afrikansk mester på 10&nbsp;000 meter. Kipkoech la opp i 1988 på grunn av sykdom og døde i 1995, bare 32 år gammel.

## Referanser


## Eksterne lenker
*
Sapere aude

**Sapere aude** er et latinsk uttrykk som betyr «våg å vite!», det vil si «ha mot til å bruke din egen forstand uten andres veiledning!».

Uttrykket stammer opprinnelig fra en epistel av den romerske dikteren Horats. Det er imidlertid særlig blitt kjent som motto for opplysning i den tyske filosofen Immanuel Kants innledning til traktatet «Hva er opplysning?» (*Was ist Aufklärung*) fra 1784. Også mange universiteter, læresteder og andre har brukt *sapere aude* som motto.
Tore Bjørn Skjølsvik

**Tore Bjørn Skjølsvik** (født 1939) er en norsk skulptør og maler med atelier i Oslo. Han står bl.a. bak skulpturene Vesleblakken ved Bull-museet (Rendalen Bygdemuseum) i Rendalen, Cissi Klein i Trondheim, «Arbeideren» på Lillestrøm og bysten av «Gatebarnas Far» Arne Skarpsno ved «Plata» ved Oslo S.

Han studerte ved SHKS i 1958–59 og ved Central School of Arts and Crafts i London i 1960. Elev av Schøenfeldt i 1962. Elev av Per Palle Storm ved Statens kunstakademi i 1963–66

Han var vitenskapelig assistent ved Institutt for form og farge, NTH, 1968–72. I 1986 og 1987 satt Skjølsvik i juryen for Høstutstillingen, Skulptur. 

Tore Bjørn Skjølsvik er representert i Nasjonalgalleriet, Oslo, og Trondheims faste galleri. Innkjøpt av Utenriksdepartementet (treskulptur som i dag er plassert i den norske ambassade i Roma)


Vesleblakken-rendalen-foto-Ram-Gupta-2010-2700px.jpg | Vesleblakken i Rendalen


## Utstillinger
### Separatutstillinger
* Kristiansund Kunstforening 1963 
* Ørland og Bjugn Kunstforening 1976 og 1979 
* Galleri Tanum, Oslo 1980 
* Kristiansund Kunstforening 1980 og 1981 
* Surnadal kunstforening 1982 
* Kunstkjelleren Tønsberg 1982 
* Ålesund Kunstforening 1987

### Kollektivutstillinger
* Høstutstillingen 1962–1963, 1963–1964, 1973 og 1982 
* Trøndelagsutstillingen 1978, 1980–1981
* Nordisk Ungdomsbiennale, XVII Congresso F.I.E.M., Lisboa 1979

## Offentlige arbeider
* Utsmykning Høyanger barne-og ungdomsskole 1970 
* «Bjørn med tre unger», bronse Kristiansund 1968 
* «Gutt som tisser», bronse Kristiansund 1972 
* «Gutt», bronse, Sentrum skole, Halden 1972 
* «Vesleblakken», bronse Øvre Rendal 1975 
* «Hest og føll», bronse, Sunndalsøra 1976 
* «Ola Jonsen Styggpåjord», bronse Øvre Rendal 1978 
* Jubileumsmedalje Henrik Ibsen, 1978 
* «General Otto Ruge», bronse Elverum 1981 
* «Olea Crøger», minnesmerke, Heddal 1982 
* Marmorskulptur, Symposium Arangelovac, Jugoslavia 1982 
* «Hans Hyldbakk», bronse Surnadal 1982 
* «Edvard Drabløs», bronse Sykkylven 1983 
* «Knut Hamsund», bronse, Kjerringøy utenfor Bodø 1984 
* St Svithun skole, Stavanger 1985 
* Fontene, bronse, Stabbursmoen skole Heimdal 1987 
* Sildekona, Ålesund 1991
* Gruvearbeideren – Svalbard
* Klippfiskkjerringa – Kristiansund 
* Hest og føll – Sunndalsøra 
* Gunnar – Tingvoll 
* Vesleblakken – Rendal 
* General Otto Ruge – Elverum 
* St. Svitun – Stavanger 
* Rex Rodney – Stavanger 
* Sjømannskona – Arendal 
* Høyanger ungdomsskole 
* Løpersken – 1987
* Oddvar Brå – Heimdal 
* Godfoten – Nils Arne Eggen – Fannrem 
* Fotballspilleren – Color Line stadion

## Referanser


## Eksterne lenker
*  Bilder på Tore Bjørn Skjølsviks egne hjemmesider 
* Statuer i Ålesund
Rainbow CMS

**Rainbow** er et innholdsstyringssystem (CMS &ndash; Content Management System) med åpen kildekode. Det bygger på ASP.NET og er skrevet i programmeringsspråket C_Sharp (C#).

Rainbow er i dag tilgjengelig på 29 språk og inneholder mer enn 75 moduler som fritt kan lastes ned, bl.a e-shop, XML News Feed, Flash, Kart, Nyhetsbrev, spørreundersøkelser, forum. dokumentbehandling, lister og mer. Det er i tillegg enkelt å utvikle egne moduler.

## Eksterne lenker
*Rainbow CMS prosjektside
Misery Harbour

***Misery Harbour*** er en norsk film fra 1999 basert på Aksel Sandemose sine
romaner om Espen Arnakke som reiser til Newfoundland, spesielt *[[En sjømann går i land]]* fra 1931 og *[[En flyktning krysser sitt spor]]* fra 1933.

Budsjettet var 38 millioner kroner. Nordisk Film- og TV-fond ga to millioner kroner. Kun Italia stemte mot da filmen mottok knapt fire millioner kroner fra Europarådets filmfond *Eurimages*. Filmen var den første som mottok støtte fra den Norsk-Canadiske avtalen om filmsamarbeid signert av kulturminister Anne Enger Lahnstein i 1998. Ken Pittmann fra Red Ochre Production i Newfoundland ble således Gaups medhjelper. Fra Norsk filminstitutt kom det 11,3 millioner kroner.

I Norge debuterte den ved Filmfestivalen i Haugesund før den ankom hovedstadens kinoer den 3. september 1999. Samtidig var den vist ved Festival des films du monde de Montréal, som
nominert til *Grand Prix des Amériques*. Den ble utgitt som *Flugten fra Jante* i Danmark der den
ikke fikk starte før i april 2000.  Også utgitt i Sverige som *Flykten fra Jante*. I Finland het den *Surun Satama*. Filmen ble nominert til Amandaprisen 2000. Tross en lunken mottagelse i Norge ble den vist på de skandinaviske filmdagene i Seattle i 2000, støttet av Utenriksdepartementet.

## Handling
**Misery Harbour** handler om en dansk forfatter med navnet Espen Arnakke og han kommer fra byen Jante (Nykøbing Mors). I Jante gjelder Janteloven som går ut på at en ikke skal tro at man er noe. I Jante lever de fleste i fattigdom i filmen og alle skal gjøre det samme hele livet ut, nemlig å jobbe på en fabrikk. Espen blir mobbet i Jante og er lei av å bo der. Han prøver å komme seg vekk i fra byen ved å bli sjømann. Men livet som sjømann er heller ikke noe for Espen. Han blir mobbet om bord på skipet og arbeidsforholdene er ikke noe bedre. Espen bestemmer seg deretter å rømme fra sjømannslivet også, og han ankommer Misery Harbour i Newfoundland.

Det harde livet ødelegger Espen Arnakke. Etter masse mobbing og følelsen av mindreverdighet, blir Espen morder. Han velger å myrde John Wakefield. Tilslutt ender Espen Arnakke opp som forfatter sånn som Aksel Sandemose. Espen begynner med å skrive selvbiografi om alt han har opplevd.

## Aksel Sandemose og Espen Arnakke
Både Aksel Sandemose og Espen Arnakke bodde i en dansk by hvor Janteloven gjaldt. I tillegg opplevde begge følelsen av mindreverdighet og mobbing. Begge jobbet på en fabrikk, prøvde seg som sjømann og forfatter. Det sies at Aksels liv er vevet inn i Espen Arnakke.

## Medvirkende
De viktigste rollene hadde den danske Nikolaj Coster-Waldau som Espen Arnakke og iren Stuart Graham som John Wakefield. Fra Norge var  Anneke von der Lippe venninnen Jenny og Bjørn Floberg Johan Hoeg, den walisiske Hywel Bennett spilte kapteinen. Fra Canada kom Margot Finley som Eva og Graham Greene som Burly. I mindre roller var Anne Krigsvoll og Espen Haavardsholm kafegjester servert av kelner Sturla Berg-Johansen.

## Referanser


## Eksterne lenker
*
Vega Forlag

**Vega Forlag** er et norsk forlag som ble etablert i mai 2003. Selskapet er privat eid og holder til i Oslo. Forlaget gir ut oppslagsverk, skjønnlitteratur, fakta- og håndbøker. Blant bestselgerne er *[[Ingrid Bjørnov]]s Pianobok*. Omsetningen i 2008 var 15 millioner kroner. Forlagssjef er Finn Jørgen Solberg.

## Referanser


## Eksterne lenker
* Offisielt nettsted
Carlo Airoldi

**Carlo Airoldi** (født 21. september 1869 i Origgio), død 18. juni 1929 i Milano) var en italiensk maratonløper, berømt for å ha gått til fots fra Milano til Athen for å være med i OL 1896.

## Biografi
### Livet før OL
Airoldi var født i Origgio, i nærheten av Saronno, i en jordbrukerfamilie. Han begynte å delta i idrettskonkurranser, først lokalt, deretter i nasjonal og internasjonal sammenheng, der han beseiret sin store rival, Louis Ortègue fra Marseille. I 1892 vant Airoldi løpet Lecco–Milano, og året etter vant han Milano–Torino. Han ble regnet blant tidens fremste maratonløpere. Den største triumfen var seieren i Milano–Barcelona (september 1895), et løp med tolv etapper på totalt 1050 kilometer. Han fikk 2000 pesetas for denne seieren.

### Olympiaden

Airoldi ville delta i OL i Athen i 1896, der han ville ha gode sjanser til å vinne. Han trengte imidlertid penger for å reise til den greske hovedstaden. Han ble sponset av sjefen for et kjent tidsskrift, *La Bicicletta*. Airoldi tilbød seg å reise billig, han skulle ferdes til fots gjennom Østerrike, Tyrkia og Hellas – en eventyrlig reise med dagsetapper på 70 kilometer for å nå fram til Athen i tide. Avisen skulle dokumentere reisen og bistå Airoldi med nødvendig informasjon.

Reisen begynte, og strekningen mellom Milano og Split, gjennom Trieste og Fiume, forløp uten bekymringer. Airoldi hadde tenkt å følge Kroatias kyst for deretter å passere gjennom Kotor og Korfu. Før han kom fram til Dubrovnik, falt han og skadet hånden, så han ble tvunget til å ta en to dagers pause i et telt. Han ble frarådet å krysse Albania til fots, så han gikk om bord på et østerriksk fartøy som førte ham til Patras, og derfra fortsatte han turen til Athen langs jernbanelinjene, siden det ikke fantes veier. 

Etter den 28 døgn lange ferden viste det seg at Airoldi dessverre ikke kunne delta i maratonløpet. Da han dro til slottet for å melde seg på, ble han intervjuet av OL-komiteen, som mente at pengene som Airoldi hadde vunnet i løpet Milano–Barcelona, innebar at Airoldi var å betrakte som profesjonell idrettsutøver, og dermed var utelukket fra å delta i olympisk sammenheng. Det ble sendt telegram fra Italia, men til ingen nytte: Airoldi fikk ikke lov til å delta. I Italia var oppfatningen at arrangørene ikke ville la en sterk motstander delta i et løp som grekerne selv ville vinne. Airoldi aksepterte aldri avgjørelsen, og ville utfordre maratonløpets seierherre, grekeren Spyridon Louis, men det ble aldri gjennomført.

### Etter OL
På hjemveien forsøkte Airoldi flere ganger å slå Spiridon Louis' rekord, uten å lykkes. Han fortsatte å løpe, hovedsakelig i Lombardia og i Sveits, der han giftet seg og hadde sitt arbeid (han arbeidet i Bern og Zürich). Senere flyttet han til Sør-Amerika for å prøve lykken der.

## Litteratur
* Manuel Sgarella, *La leggenda del maratoneta*, Macchione Editore

## Eksterne lenker
* Recensione al testo di Sgarella
* History of Carlo Airoldi and his journey to Athens
Felleskjøpet Agri

**Felleskjøpet Agri** er en leverandør av teknologi og driftsmidler til norsk landbruk og har rundt hundre butikker rettet mot bønder og forbrukere i Norge.

Salgsorganisasjonen omfatter hovedområdene butikk, maskin, innendørsmekanisering, verksted, kraftfôr og plantekultur. Konsernet satser også mot forbrukermarkedet, på områder som hagesektoren og kjæledyr, gjennom Felleskjøpets butikker. 

Felleskjøpet Agri har egne produksjons- og distribusjonsfunksjoner for kraftfôr, såvare, gjødsel, plantevern og kornmottak. Det er også et og innkjøps- og salgssamvirke for medlemmene.

Kornhandel er en viktig del av virksomheten, og selskapet er utnevnt til markedsregulator for korn, mel og kraftfôr.

Felleskjøpet Agri er en norsk samvirkebedrift eid av over  bønder, og hadde i 2022 en omsetning på 20,2 milliarder kroner og  ansatte.

## Referanser


## Eksterne lenker
* 
* 
*  Historien om Felleskjøpet Agri
Tom A. Schankes Parti

**Tom A. Schankes Parti** var et norsk politisk parti som stilte til valg ved stortingsvalget i 1981 etter å ha samlet inn 3300 underskrifter. Initiativtaker var Tom A. Schanke, en kjent støttespiller for norsk fotball. I valgkampen skal han blant annet ha foreslått å utnevne Åge Hareide til fiskeriminister. Partiet stilte bare til valg i Oslo og fikk 826 stemmer, eller en oppslutning på 0,3 prosent i Oslo og 0,03 prosent på landsplan. Partiet kom ikke inn på Stortinget og stilte ikke til valg igjen.

Partiet ble registrert i Guinness rekordbok 1981 som verdens minste politiske parti med bare ett medlem – Schanke selv.

## Valglisten i 1981
Den offisielle valglisten i 1981:
# Tom A. Schanke, Oslo
# Jan-Egil Kjærem, Oslo
# Unni Jacobsen, Asker
# Unni Holmen, Oslo
# Amund Sjøbrend, Oslo
# Tove Bornø, Oslo
# Cato Zahl Pedersen, Nesodden
# Lene Jenssen, Fredrikstad
# Henry Tippen Johansen, Oslo
# Sigrid Rønning Skrolsvik, Oslo
# Erik Håker, Oslo
# Bente Hansen Bøhn, Oslo
# Per Bjørang, Oslo
# Bjørn Wirkola, Melhus
# Åge Hareide, Rana
# Terje Hellerud, Oslo
# Einar Bruno Larsen, Oslo

## Se også
*Det Politiske Parti
*Anders Langes Parti til sterk nedsettelse av skatter, avgifter og offentlige inngrep

## Referanser




## Kilder
*Stortingsforhandlinger 1981-82 (Oslo, 1982)
Bram Som

**Bram Som** (født 20. februar 1980) er en nederlandsk friidrettsutøver (mellomdistanseløper).

Soms spesialdistanse er 800 meter, og han har vært med i OL to ganger  (2000 og 2004). Hans beste OL-prestasjon er fra 2004, da han ble nummer fem i sitt semifinaleheat.

Under EM 2006 i Göteborg vant han 800 meter og tok dermed sin første mesterskapsmedalje. Hans personlige rekord på 800 meter er 1.43,45 fra 2006.

## Referanser


## Eksterne lenker
*
Tobias Unger

**Tobias Benjamin Unger** (født 1979) er en tysk friidrettsutøver som konkurrerer på sprintdistansene.

Ungers første internasjonale finale var innendørs-VM 2004 da han tok bronse på 200 meter med tiden 21,02. Han var også i finalen i OL 2004 på 200 meter og kom på sjuendeplass med tiden 20,64.

Han deltok i innendørs-EM 2005 og tok gull med tiden 20,53. I VM 2005 i Helsingfors kom han på sjuendeplass på 200 meter.

Han løp 100 meter i OL 2008, men ble utslått i kvartfinalen.

## Personlige rekorder
* 60 meter – 6,60
* 100 meter – 10,16
* 200 meter – 20,20

## Referanser


## Eksterne lenker
*
André Niklaus

**André Niklaus** (født 30. august 1981 i Berlin) er en tysk friidrettsutøver som konkurrerer i mangekamp.

Niklaus fikk sitt gjennombrudd i 2000 da han tok bronse i tikamp i junior-VM. Han deltok også i VM 2003 der han ble nummer åtte, og i VM 2005 kom han på fjerdeplass.

I innendørs-VM 2006 vant han gull i sjukamp, og i VM 2007 i Osaka kom han på femteplass. Han deltok også i OL 2008 der han ble nummer åtte.

## Personlige rekorder
* Sjukamp – 6192 poeng
* Tikamp – 8371 poeng

## Referanser


## Eksterne lenker
*
Anine Kierulf

**Ewa Anine Kierulf** (født 1974) er en norsk jurist. Hun er førsteamanuensis ved Institutt for offentlig rett ved Universitetet i Oslo og spesialrådgiver ved Norges institusjon for menneskerettigheter (NIM), der hun var fagdirektør 2017–2019. Hennes fagfelt er konstitusjonelle spørsmål, menneskerettigheter og ytringsfrihet. 

## Biografi
Kierulf har juridikum fra Universitetet i Oslo, LL.M. fra Northwestern University, Chicago (2001) og ph.d. fra Universitetet i Oslo i 2014. Hennes faglige arbeid er ifølge Google Scholar sitert rundt 200 ganger i vitenskapelig litteratur (2023).

Hun har vært rådgiver for Europarådet, advokat og senioradvokat i Advokatfirmaet Schjødts prosedyreavdeling (2001–2009), og var dommerfullmektig ved Ringerike tingrett (2004–2006, vikariat i 2014). Kierulf er medlem av Det Norske Akademi for Språk og Litteratur, og styremedlem i Fritt Ord, Montebellostiftelsen og Ord og Form. Hun har tidligere styreerfaring fra OHC arkitektur&design, *[[Dagsavisen]]*, Pax forlag, Kreftforeningen, Rådet for DNT Oslo og Omegn, og *[[Morgenbladet]]*.

I 2013 ble Kierulf *[[Natt&Dag]]*s «Årets stemme» som «en forbilledlig formidler av jus i den offentlige debatten, og fordi hun protesterer mot en innadvendt og berøringsvegrende kultur i akademia». I 2015 ble hun tildelt Norges forskningsråds formidlingspris «for å være en viktig og troverdig stemme i offentligheten i spørsmål som angår menneskerettigheter og ytringsfrihet» Samme år fikk hun Akademikerprisen for «forskning og engasjement for ytringsfrihet og menneskerettigheter»

I 2021–2022 ledet Kierulf et ekspertutvalg nedsatt av Kunnskapsdepartementet for å utrede problemstillinger omkring akademisk ytringsfrihet. Det resulterte i *NOU 2022:2 Akademisk ytringsfrihet – God ytringskultur må bygges nedenfra, hver dag*, datert 21. mars 2022. Utredningen ble kåret til «Årets navn i akademia» av avisen *[[Khrono]]*. 

Kierulf giftet seg i 2006 med sosiolog, idéhistoriker og nå professor emeritus Rune Slagstad. Hun er datter av spesialpedagog Christina A. Bjercke og professor emeritus i medisin Peter B. Kierulf.

## Bibliografi
* *Høyesterett og Knut Hamsun*, Anine Kierulf og Cato Schiøtz Gyldendal (2004)
* *Freedom of Speech Abridged?*, Anine Kierulf og Helge Rønning (eds.) Nordicom (2009)
* *Taking Judicial Review Seriously*, University of Oslo (2014) ISSN 1890-2375
* *Judicial Review in Norway - A Bicentennial Debate* (2018) 
* *Rett frem*, Fagbokforlaget (2020) ISBN 9788245035117
**Hva er ytringsfrihet?* Universitetsforlaget (2021) ISBN 9788215047577
**Hatkrim*, Kai Spurkland, Ingjerd Hansen, Anine Kierulf, Gyldendal (2023)

## Referanser


## Eksterne lenker
* 
* 
*  Anine Kierulf, nettside fra Universitetet i Oslo
*  
*
Tesfaye Tola

**Tesfaye Tola** (født 19. oktober 1974 i Arssi) er en etiopisk friidrettsutøver som konkurrerer i maraton.

Han fikk sitt gjennombrudd da han tok bronse i OL 2000 på tiden 2:11.10. Året etter deltok han i VM i Edmonton, der han ble nummer fire. Han deltok også i VM 2007 i Osaka, men fullførte ikke løpet.

## Personlig rekord
* Maraton – 2:06.57

## Referanser


## Eksterne lenker
*
Bai Xue

**Bai Xue** (født 15. desember 1988 i Heilongjiang) er en kinesisk friidrettsutøver som konkurrerer i langdistanseløp.

Bai ble asiatisk mester på både 5000 og 10&nbsp;000 meter i 2005. Året etter ble hun nummer fire på 5000 meter i junior-VM. 

Som senior deltok hun i OL 2008 på 10&nbsp;000 meter og ble nummer 21. I VM 2009 valgte hun å stille opp i maraton, og hun gikk helt til topps med en vinnertid på 2:25.15.

## Personlige rekorder
* 5000 meter – 15.09,84
* 10 000 meter – 31.28,88
* Maraton – 2:23.27

## Referanser


## Eksterne lenker
*
Lilija Nurutdinova

**Lilija Foatovna Nurutdinova**, russisk **Лилия Фоатовна Нурутдинова** (født 15. desember 1963 i Naberezjnyje Tsjelny, Russland) er en russisk tidligere friidrettsutøver (mellomdistanseløper) som gjennom hele karriren konkurrerte for Sovjetunionen, med unntak av OL i 1992 hvor hun representerte SUS.

Nurutdinova tilhørte verdenseliten på 800 meter på begynnelsen av 1990-tallet. Hennes fremste prestasjoner er gullmedaljen fra VM 1991 i Tokyo og sølvmedaljen fra OL 1992 i Barcelona. I Tokyo-VM  beseiret hun kubanske Ana Fidelia Quirot med kun seks hundredeler. Under OL i Barcelona, hvor hun kun ble slått av nederlandske Ellen van Langen, løp kun karrierens raskeste 800 meter med tiden 1.55,92.

## Referanser


## Eksterne lenker
*
Wanda Panfil

**Marianna Wanda Panfil-González** (født 26. januar 1959 i Tomaszów Mazowiecki, Polen) er en polsk tidligere maratonløper. Hennes eneste mesterskapsmedalje som senior er gullmedaljen fra VM 1991 i Tokyo. Panfil har blant annet vunnet London Marathon, Boston Marathon og New York City Marathon. I 1990 og 1991 ble hun kåret til årets sportskvinne i Polen.

## Referanser


## Eksterne lenker
*
Halimococcidae

* *[[Colobopyga]]*
* *[[Halimococcus]]*
* *[[Madhalimococcus]]*
* *[[Platycoccus]]*
* *[[Thysanococcus]]*

**Halimococcidae** er en familie med plantelus som hører til gruppen skjoldlus, Coccoidea. De er insekter med sugende munndeler og hører til i den store gruppen nebbmunner. 

## Utseende
De voksne hunnene er vanligvis pæreformede i omriss, med hvelvet overside. Kroppen er dekket av et hardt skall. Beina er helt redusert bort og antennene er redusert til en-leddete stumper.

## Levevis
Halimococcidae lever for det meste på palmer men forekommer også på slekten *[[Pandanus]]* (Pandanaceae).

## Utbredelse
De er utbredt i alle økosoner bortsett fra Antarktis, men mangler i Europa.

## Systematisk inndeling

* ordenen Nebbmunner, Hemiptera
** underordenen Plantelus, Sternorrhyncha
*** overfamilien Skjoldlus, Coccoidea
**** familien Halimococcidae
***** slekten *[[Colobopyga]]* – 11 arter
***** slekten *[[Halimococcus]]* – 3 arter
***** *[[Madhalimococcus hyphaenae]]* Mamet
***** *[[Platycoccus tylocephalus]]* Stickney
***** slekten *[[Thysanococcus]]* – 5 arter

## Kilder
* Liste over alle beskrevne arter
* Halimococcidae på ScaleWeb
## Eksterne lenker
*
Ismael Kirui

**Ismael Kirui** (født 20. februar 1975 i Kapcherop) er en kenyansk tidligere friidrettsutøver (langdistanseløper), som vant gullmedaljer på 5000 meter både i VM 1993 i Stuttgart og VM 1995 i Göteborg.

I Stuttgart i 1993 ble han med sine 18 år og 177 dager tidenes yngste mannlige verdensmester i friidrett. Tiden 13.02,75 var samtidig ny mesterskapsrekord. Sølvmedaljevinner ble favoritten Haile Gebrselassie.

## Annet
Ismael Kirui er en yngre bror av avdøde Richard Chelimo og søskenbarn til Moses Kiptanui.

## Referanser


## Eksterne lenker
*
Thor Raymond Zetterstrøm

**Thor Raymond Zetterstrøm** (født 1. juni 1919 i Bergen, død  12. september 1982)
var en norsk sanger fra Stavanger. Med artistnavnet
Thor Raymond var han en av sin tids mestselgende plateartister i Norge.

Selvlært som artist gikk han i fotolære i hjembyen Stavanger, samt spilte i band med Rasmus Dahl.
Litt revy i Haugesund ble det i 1947-48.  Kledd ut som cowboy solgte han ti tusenvis av plater med låter som «En munter cowboysang», «Yippi Ai», «Gamle svarten», «Buldrende bøffel», «Banjo Bill fra Arizona», «Cowboydansen», «Den ensomme cowboy», «Cowboyens avskjed» og «Red River Valley».

Med Åse Wentzel solgte han hundretusener med landeplager som «Vaya con Dios», «Et brev med tre kjærlige ord», «I dag har jeg brent mine kjærlighetsbrev», «En liten leilighet i attende etasje», «I en liten kafé», «Lykkelige timer», «Jeg elsker din bil», «Kjærlige, kjærlige tanker», «Midnattsvalsen», «Det skal svært lite til», «Send en hilsen hjem».

Så fikk han senebetennelse og fortsatte fotovirket i Oslo før han ble småbruker på Toten. Så reiste han hjem igjen, til Jelsa, Sola og Klepp.

Avslutningskonserten var et radioprogram i 1970 fra Atlantic Hall ved SAS Radisson i Stavanger.

## Referanser
Edwin Cheruiyot Soi

**Edwin Cheruiyot Soi** (født 3. mars 1986) er en kenyansk friidrettsutøverer som konkurrerer i mellomdistanse- og langdistanseløping.

Soi begynte karrieren som terrengløper, men gjennombruddet som baneløper kom  under IAAF World Athletics Final 2006 i Stuttgart, der han ble nummer to på både 3000 meter og 5000 meter. I 2007 vant han gull på begge distansene i IAAF World Athletics Final.

I 2008 ble han nummer fire i innendørs-VM i Valencia. Det store gjennombruddet kom da han tok bronsemedaljen på 5000 meter under OL 2008 i Beijing.

Han deltok ikke ved VM i friidrett 2011, men ved VM i friidrett innendørs 2012 fikk han bronse på 3000 meter.

## Referanser


## Eksterne lenker
*
Christopher Kosgei

**Christopher Koskei** (født 14. august 1974 er en kenyansk tidliger friidrettsutøver som hovedsakelig konkurrerte på 3000 meter hinder.

Koskei gjorde seg bemerket da han barfot vant sølvmedalje på 3000 meter hinder under VM 1995 i Göteborg.
Karrieren ble kronet med gullmedalje på samme distanse i VM 1999 i Sevilla.

## Personlige rekorder
* 3000 meter hinder – 8:05.43 m (1999)
* 3000 meter – 7:54.75 m (1995)
* 5000 meter – 13:40.17 m  (1995)
* 10 000 meter – 29:45.62 m (1996)

## Referanser


## Eksterne lenker
*
Crash Bandicoot 3: Warped

***Crash Bandicoot 3: Warped*** er oppfølgeren til Crash Bandicoot 2. Spillet ble utgitt desember 1998. Det solgte 5,7 millioner kopier (9. juli 2002) og ble nummer ni på listen over mest solgte spill på PlayStation 1. Spillet er laget av selskapet Naughty Dog.

Crash Bandicoot 3 har flere nye ting som er ulikt Crash Bandicoot og Crash Bandicoot 2: Cortex Strikes Back, blant annet «Time Trial». Der skal banen gjøres på en viss tid og det er gule kasser som stopper tiden så mye som viser på kassa (1, 2 eller 3 sekund). Hver gang Crash Bandicoot fulfører en boss får han en spesialkraft. Den 7. februar 2007 ble spillet tilgjengelig å laste ned til både PlayStation Portable og PlayStation 3.

## Spillet
Meningen med spillet er å få tak i krystaller, diamanter, edelsteiner og relics. I hver bane er det en krystall, for å få diamantene må alle kassene i bana knuses. For å få en relic må crash bandicoot gjøre time trial. Når Crash samler hundre bompafrukt får han et ekstra liv. Kasser kan også inneholde liv. Når Crash får en aku-aku kan han bli skadet en gang uten å dø. Hvis han får tre er han uovervinnelig i en kort stund.
## Referanser

## Eksterne lenker
*
Erró

**Erró**, pseudonym for **Guðmundur Guðmundsson**, (født 19. juli 1932 i Ólafsvík på Island) er en islandsk bildekunstner. 

Han studerte ved Statens kunstakademi i Oslo, reiste seinere til Spania og Italia, bosatte seg i Paris på 1960-tallet, der han fortsatt bor og arbeider. Han hadde sine første utstillinger på 1960-tallet; deltok på de såkalte mot-rettssakene («anti-procès»), protestutstillinger som ble arrangert i Paris, Venezia og Milano mot Frankrikes kolonikrig i Algerie. 

Etter en reise til New York i 1964 ble massekulturens tegneserier, tegnefilmer, reklame- og propagandabilder den viktigste inspirasjonskilden til hans kunst, som i alminnelighet har referanse til politiske hendinger eller fenomener.

## Referanser


## Eksterne lenker
* 
* 
*  Reykjavík Art Museum
*  Erró
Nord-Trøndelag Fremskrittsparti

**Nord-Trøndelag Fremskrittsparti** var Fremskrittspartiets fylkesorganisasjon i Nord-Trøndelag fra 1973 til 2018. Den 27. januar 2018 ble Nord- og Sør-Trøndelag FrP slått sammen til Trøndelag Fremskrittspart.

Fremskrittspartiet var representert i Nord-Trøndelag fylkesting fra fylkestingsvalget i 1983 til fylkessammenslåingen i 2018, og på Stortinget fra Nord-Trøndelag med Per Sandberg fra 1997 til 2015 og Robert Eriksson fra 2005 til 2013. Robert Eriksson var statsråd i Arbeids- og sosialdepartementet fra 2013 til 2015.

Ungdomsorganisasjonen Nord-Trøndelag FpU ble stiftet i 1978 og slått sammen med Sør-Trøndelag FpU til Trøndelag FpU i 2016. Noen ledere har vært Stein Arve Torgnesøy, Robert Eriksson, Ola Morten Teigen og Espen Teigen.

Nord-Trøndelag Fremskrittsparti fikk sitt eget kontor med Eskild Aakervik som organisasjonssekretær på deltid i 1984. Kontoret ble senere slått sammen til et felles sekretariat for begge Trøndelagsfylkene i Trondheim.

## Ledere

## Stortingsrepresentanter

## Referanser


## Eksterne lenker
* 
*
Bernard Barmasai

**Bernard Barmasai** (født 6. mai 1974 i Keiyo) en kenyansk friidrettsutøver (3000 meter hinder og maraton). Barmasai sine fremste meritter er bronsemedaljene på 3000 meter hinder fra VM 1997 i Athen og 2001 i Edmonton. I Köln 24. august 1997 satte han ny verdensrekord på 3000 meter hinder med tiden 7:55.72 m, en rekord som holdt seg til Brahim Boulami slo tiden i 2001. De siste årenes har han konsentrert seg mest om maraton.

## Referanser


## Eksterne lenker
*
Cantharis fusca

***Cantharis fusca*** (Linnaeus, 1758)) er en av storbløtvingene (Cantharinae), en bille som tilhører bløtvingene (Cantharidae). På norsk er denne bløtvingen blitt kalt svartbrun bløtvinge.

## Utbredelse
*Cantharis fusca* finnes vanlig sør i Norge.
 
## Utseende
*Cantharis fusca* er mellom 11 og 15&nbsp;mm lang og er en langstrakt bille, bakkroppen er jevnt smal bakover. Bakhodet er mørkt (svart). De har svarte lange antenner, med de innerste leddene er rødlige. Pannen har en forhøyning mellom antennefestene. Palpenes (munnføtter) endeledd er økseformet og ikke smalt, ovalt. Antennenes tredje ledd vanligvis lengre enn det andre leddet. Brystskjoldet (pronotum) er rødt med en svart midtflekk som når fremkanten av brystskjoldet. Flekken kan en sjelden gang mangle. Brystskjoldet har bare en svak innbuktning i bakkanten og har en overflaten som ikke er grovt rynket eller punktert. Brystskjoldets bakhjørner er tydelig avrundet avsatt, men ikke utstående. Beina er svarte. Leggene på bakbeina er vanligvis krummet inn mot kroppen. Buksiden er rød. Dekkvingenes grunnfarge er svarte eller brunsvart, med spredt nedliggende hårbekledning. Dekkvingene skjuler hele bakkroppen. 

Den ligner *[[Cantharis rustica]]*, men er litt større. 

## Levevis
*Cantharis fusca* finnes som voksne (imago) på blomster, trær og busker, i mai og juni, men ellers er de å se nær overalt, langs skogsbryn, i busker og gressenger. De er rovdyr og lever både som larver og voksne av andre mindre dyr.

Larvene lever på jorden. Overvintringen skjer i larvestadiet og larvene har stor toleranse ovenfor kulde, det hender de tidlig om våren kryper på snø.
  
## Litteratur
* Hansen, Victor.; Larsson, Sv. G. 1973 (2. utgave). *Biller X. Blødvinger, klannere m. m.: (Malacodermata, Fossipedes, Marcrodactylia og Brachymera)* Danmarks Fauna 44. (344 sider) Side 27-28. ISBN 8712166936
* Sandhall, Åke. (norsk oversettelse: Olsvik, Hans) *Cappelens naturhåndbøker: Småkryp.* Cappelen. Side 29. ISBN 82-02-13551-6

## Eksterne lenker
*
Khalid Boulami

**Khalid Boulami**   (født 1969) er en marokkansk tidligere friidrettsutøver som hovedsakelig konkurrerte på 5000 meter. Gjennombruddet kom i 1994 da han under Grand Prix-finalen i Paris tok andreplass på 5 000 meter. Under VM 1997 i Athen tok han sølvmedalje på samme distanse bak vinneren Ismael Kirui. I OL 1996 i Atlanta ble det bronsemedalje, denne gang bak Vénuste Niyongabo og Paul Bitok. Hans siste mesterskapsstart ble VM 1997 i Athen, hvor han kun ble slått av Daniel Komen, verdensrekordholder på 3000 meter.

## Referanser


## Eksterne lenker
*
Rhagonycha fulva

***Rhagonycha fulva*** (Scopoli, 1763)  er en av storbløtvingene (Cantharinae), en bille som tilhører bløtvingene (Cantharidae). På norsk er denne bløtvingen kalt både rødgul bløtvinge og prestebille.
 
## Utbredelse
*Rhagonycha fulva* finnes sør i Norge og er vanlig. Den er også svært vanlig i Europa, og finnes i Nord-Amerika
 

## Utseende
*Rhagonycha fulva* er mellom 7 og 10&nbsp;mm lang og er en langstrakt bille, bakkroppen er jevnt smal bakover. Hodet er ofte smalere bak de noe utstående fasettøynene, enn det er lengre fremme. Den har lange antenner, som er mørkt svarte med mer rødgul rot (nærmest hodet). Antennens andre ledd er lengre enn det er bredt. Det tredje leddet er en halv gang lengre enn andre ledd. Palpenes (munnføtter) endeledd er økseformet og ikke smalt, ovalt. Brystskjoldet (pronotum) har bare en svak innbuktning midt på bakkanten og har en overflate som ikke er grovt rynket eller punktert. Brystskjoldets sidekanter er svakt rundet, og tydelig smalere i fremkant og dets bakhjørner er tydelig avsatt. Brystpartiet og hodet er rødt. Føttene er mørke ofte nær svarte. Leggene på mellom- og bakbeina er rette, og ikke krummet inn mot kroppen. Dekkvingene er rødgule, mens bakkroppens spiss er mørk, nær svart. Dekkvingene skjuler hele bakkroppen og har generelt kort oppstående behåring.

## Levevis
*Rhagonyncha fulva* har larver som lever i jorden. De voksne (imago) finnes i juni og juli, særlig ved midtsommer. De oppsøker gjerne åpne blomster, særlig på arter innen skjermplantefamilien. Men de kan observeres også på trær og busker. Selv om de oppsøker blomster er de rovdyr og lever både som larver og voksne av andre mindre dyr.
  
## Litteratur
* Hansen, Victor.; Larsson, Sv. G. 1973 (2. utgave). *Biller X. Blødvinger, klannere m. m.: (Malacodermata, Fossipedes, Marcrodactylia og Brachymera)* Danmarks Fauna 44. Side 40. ISBN 8712166936
* Sandhall, Åke. (norsk oversettelse: Olsvik, Hans) *Cappelens naturhåndbøker: Småkryp.* Cappelen. Side 29. ISBN 82-02-13551-6

## Eksterne lenker
*
Tranøy galleri

**Tranøy Galleri** er et kunstgalleri på Tranøya i Hamarøy i Nordland. Galleriet viser og selger kunst av nordiske samtidskunstnere.  Galleriet har vanligvis sommeråpent fra medio juni til medio august.

## Historie
Galleriet ble oppført  i 1995, med basis i den gamle nedlagte skolestua på stedet, med tre separate men sammenhengende nybygg i tillegg.

Høsten 2019 ble Tranøy Galleri overtatt av Siri Nilsen og Bjørn Wiik. Det er også utstillinger, konserter og kulturarrangement utenom sommersesongen.

## Referanser


## Eksterne lenker
* Tranøy galleris nettsted
* Tranøy galleris gamle nettsider
Ain’t It Cool News

**Ain't It Cool News** er et nettsted som er grunnlagt og drevet av Harry Knowles. Det legger ut nyheter, rykter og anmeldelser om nye og fremtidige filmer, med trykk på sjangrene science fiction, fantasy, horror, filmer basert på tegneserier og actionfilmer.

Nettsiden ble lansert i 1996.

## Eksterne lenker
* 
* Brad Stone (20. juli 1998): The Freshest Dish For Movie Geeks. *[[Newsweek]]*.
* Lianne Hart og Elaine Dutka (6. august 1997): This Guy is Driving Hollywood NUTS!. *[[Los Angeles Times]]*.
Reinsnuten

**Reinsnuten** er et fjell i Sauda kommune i Rogaland. Det ligger rundt seks kilometer sørøst for tettstedet Sauda og har en høyde på  meter over havet.

## Referanser




## Eksterne lenker
* Rogafjell.net
* Maldal- Reinsnuten ( 1167 moh.), ut.no
Oliver-Sven Buder

**Oliver-Sven Buder** (født 23. juni 1966 i Steinheidel-Erlabrunn, Øst-Tyskland) er en tysk tidligere friidrettsutøver som konkurrerte i kulestøt.

Buder var en av de mest profilerte kulestøterne i 1990-årene, med to sølvmedaljer fra VM i 1997 og 1999 som de fremste merittene. To sølvmedaljer tok han også i EM (1990 i Split og 1998 i Budapest).

## Personlig rekord
* Kulestøt – 21,42 meter

## Referanser


## Eksterne lenker
*
Dukebox

***Dukebox*** er den norske vokalisten Jørn Landes andre samlealbum under bandnavnet Jorn.

Musikkalbumet ble utgitt 28. august 2009, og inneholder spor fra albumene *[[Starfire]]*, *[[Worldchanger]]*, *[[Out to Every Nation]]*, *[[The Duke]]*, og *[[Lonely are the Brave]]*. To av sporene er ny-innspilt.

## Sporliste
# «Man of the Dark» – 5:08  (*[[Lonely are the Brave]]*)
# «Starfire» – 5:26  (Starfire) 
# «Young Forever» (**ny versjon**) – 4:51  (*[[Out to Every Nation]]*)
# «Soul of the Wind» – 5:55  (*[[Lonely are the Brave]]*)
# «Living With Wolves» – 3:53  (*[[Out to Every Nation]]*)
# «War of the World» – 5:26  (*[[Lonely are the Brave]]*)
# «Sunset Station» – 4:29  (*[[Worldchanger]]*)
# «We Brought the Angels Down» – 4:29  (*[[The Duke]]*)
# «The Inner Road» – 4:53  (*[[Lonely are the Brave]]*)
# «Tungur Knivur» – 6:15  (*[[Out to Every Nation]]*)
# «Stormcrow» – 3:44  (*[[The Duke]]*)
# «Out to Every Nation» (**ny versjon**) – 4:36  (*[[Out to Every Nation]]*)
# «Lonely are the Brave» – 4:11  (*[[Lonely are the Brave]]*)
# «Blacksong» – 5:36  (*[[The Duke]]*)
# «Shadow People» – 3:33  (*[[Lonely are the Brave]]*)
# «Duke of Love» – 4:35  (*[[The Duke]]*)

## Personell
* Jørn Lande – Vokal
* Jørn Viggo Lofstad – Gitar
* Tore Moren – Gitar
* Sid Ringsby – Bassgitar
* Willy Bendiksen – Slagverk

## Eksterne lenker
*
Zsolt Németh

**Zsolt Németh** (født 9. november 1971) er en ungarsk tidligere friidrettsutøver som konkurrerte i  sleggekast.

Némeths fremste meritt er sølvmedaljen bak Karsten Kobs under VM 1999 i Sevilla. Samme året vant han Universiaden.

## Personlig rekord
* Sleggekast – 81,56 meter

## Referanser


## Eksterne lenker
*
Truls Pedersen

**Truls Pedersen** (født 1975) er en norsk programleder og TV-produsent som har vært programleder for flere barneprogrammer på NRK. 

Pedersen født i Ullensaker, men flyttet til Nannestad i ung alder. Han er utdannet lærer, men har ikke arbeidet som det.

I 2000 ble han ansatt i TVInnlandet som videojournalist og programleder for *sportsquizen*. I 2001 ble han ansatt i mediaselskapet Fabelaktiv (da Video Øst) som har produsert flere barneprogrammer for NRK-TV. Han har vært programleder for barneprogrammer som *Puggandplay* (2001), *[[Energikampen]]*, *[[Pysj pop baluba]]*, *[[Hut i Heita]]*, *Utfordringen* og *[[Klar – ferdig – gå!]]*. Han har også vært programleder i andre typer program som Norsk Tipping sin *Extra-trekning* og i helsemagasinet ''Puls''.

I 2000 deltok han i realityserien *[[Robinsonekspedisjonen]]* og i gameshowet *[[Det perfekte kupp (TV-program)|Det perfekte kupp]]* på TV3. Han vant 160 000 kr i sistnevnte program.

## Programlederjobber
* TVInnlandet (2000, 2001)
* Puggandplay (2001, 2002) et leksehjelp-program som var en del av *[[Etter skoletid (TV-program)|Etter skoletid]]* på NRK1.
* Energikampen (2002, 2003, 2004, 2005, 2011, 2012) – *vant [[International Emmy Kids Awards]] i 2013*
* Pysjpopbaluba (2003, 2004, 2005, 2006, 2007)
* Amandusfestivalen (2005)
* Stå Opp (2008, 2009)
* Hutiheita (2009)
* Klar Ferdig Gå (2009, 2010)
* Utfordringen (2010, 2011)
* Best i Mest (2013, 2014) – *vinner av [[International Emmy Kids Awards]] i 2016*
* NRK Puls (2013, 2014)
* En for alle (2016)
* Extra (2012, 2013, 2015, 2016, 2017)

## Referanser


## Eksterne lenker
*
Kreative Krefter

**Kreative Krefter** er en aksjonsgruppe i Arendal som arbeider for et politisk vedtak om å etablere bypark i Barbu. 

## Barbusaken
Etter at det ble fremlagt planer om bygging av seks boligblokker med 125 leiligheter i Barbubukt i Arendal, ble aksjonsgruppa *Kreative Krefter*, med Mari Dale som leder, stiftet for bevaring av strandstedet Barbu, og for utbygging av park i Barbubukta. Gitaristen Bård Torstensen fra Clawfinger er prosjektleder og en av initiativtakerne og arrangementleder. 

Etter at bystyret stemte ned forslaget om utbygging gikk Arendals ordfører Torill Rolstad Larsen ut og sa at «Det er ingen som ønsker park i Barbu, bortsett fra SV», og konkluderte med at det aldri vil bli park i Barbu. En meningsmåling Synovate  utførte på oppdrag fra Agderposten viste derimot at to av tre spurte i Arendal (69 %) ønsker park i Barbu

Etter en demonstrasjon av Kreative Krefter, Byparkaksjonen og Barbu vel 29. april 2010 avholdt bystyret en avstemning om bygging av blokker. Forslaget ble nedstemt 26 mot 13 stemmer. Bystyret vedtok så å opprette en bredt politisk sammensatt arbeidsgruppe som i samråd med grunneier + berørte parter skal legge premissene for en ny reguleringsplan for hele Barbu. 

Etter en ny behandling i et bystyre preget av kaos ble det allikevel vedtatt en plan om bygging av høyhus i Barbu, med et mindre parkanlegg, tross innbyggernes meningsmåling. Dette førte til en politisk aksjon der det ble lagt ut parkvennlige valglister til kommunevalget, og flere av parktilhengerne i de forskjellige partiene ble valgt inn i bystyret, mens en av de argeste motstanderne som var toppkandidat for Senterpartiet ble vraket fra bystyret ved at parktilhengerne gå enkeltstemmer til parkvennlige politikere lengre nede på listen.

## CD
I september 2009 ble samlealbumet *Park CD-N* utgitt til støtte for bygging av park, hvor store deler av musikkmiljøet i Arendal bidro. Et stort antall av byens kunstnere og forfattere deltok, musikere, låtskrivere og tekstforfattere. Av kjente bidragsytere er bandet Melkesyra, forfatteren Håvard Rem, og kunstmaleren Leonard Rickhard, som har tegnet omslaget.

## Konserter
I både 2008 og 2009 ble det holdt konserter i Barbu til støtte for park, og for bevaring av stedet med et stort utvalg av byens artister. 

29. april 2010 ble det tatt opp i bystyret om det skulle tillates bygging av blokker i Barbu, og Kreative Krefter arrangerte på nytt konsert og demonstrasjon, denne gang på Sam Eydes plass foran Arendal rådhus og kulturhus. Flere artister opptrådte til støtte for aksjonen, blant andre  Inger Marie Gundersen, Tom Rudi Torjussen, Espen Larsen og Melkesyra.

## Referanser


## Eksterne lenker
*  
* NRK – Barbu-saken avgjort (med video)
* Park i Barbu på Facebook
* Arendal kommune – Barbubukt, oppstart reguleringsplanarbeid
* Samleside om Barbu hos NRK
Anguimorpha

* giftøgler
* kinesisk krokodilleøgle
* stålormer
* varanfamilien
* xenosaurier

**Anguimorpha** er en gruppe skjellkrypdyr som blant annet omfatter vår hjemlige stålorm og den største av alle øgler, komodovaranen. Utbredelsen omfatter nesten hele verden, og kroppsbygning og levevis varierer mye.

En trodde tidligere at giftøglene var de eneste øglene som kunne produsere gift, men giftkjertler er nå også påvist blant annet hos varaner. Noen systematikere plasserer derfor Anguimorpha sammen med Iguania og slanger i gruppen Toxicofera. 

## Systematikk og evolusjon

Følgende kladogram bygger på en morfologisk studie av nålevende og utdødde arter publisert av Jack L. Conrad i 2008. Bare et utvalg av utdødde taksoner fra studien er tatt med, og er da merket med et kors (†). Nålevende taksoner er vist ned til slektsnivå, unntatt stålormene der en bare viser familien. Conrad antar at aigialosaurene er en parafyletisk gruppe, og hans Mosasauria omfatter blant annet *Dolichosaurus*, aigialosaurer og mosasaurer. Det er usikkert om Mosasauriformes hører til Goannasauria, eller om de er utenfor Varanoidea.

Tidligere systematikere har samlet alle arter som ikke tilhører Platynota, i den parafyletiske gruppen Diploglossa. Ofte blir *[[Anniella]]* og den utdødde *Apodosauriscus* plassert i en egen familie, Annielidae, men *Anniella* står morfologisk svært nær stålormslekten *[[Anguis]]*. Kinesisk krokodilleøgle (*Shinisaurus*) blir ofte plassert i Xenosauridae, men både morfologiske og molekylære data viser at den må regnes til Platynota. Den øreløse varanen (*Lanthanotus*) har hatt en usikker posisjon, men det er nå vist at den er søsterarten til varanene.
   
 **Anguimorpha**
  ├─*Eolacerta* †
  └─Anguiformes
     ├─┐
     │ ├─Carusioidea
     │ │  ├─*Carusia* † 
     │ │  └─xenosaurier (Xenosauridae)            
     │ │     ├─*Restes* †
     │ │     └─┐                 
     │ │       ├─*[[Xenosaurus]]*
     │ │       └─*Exostinus* †
     │ └─stålormer (Anguidae)
     └─Platynota
        ├─Shinisauria
        │  └─Shinisauridae
        │     ├─*Bahndwivici ammoskius* †
        │     └─kinesisk krokodilleøgle
        └─Varanoidea 
           ├─Monstersauria
           │  ├─*Gobiderma pulchrum* †
           │  └─giftøgler (Helodermatidae)
           │     ├─*Eurheloderma gallicum* †
           │     └─*[[Heloderma]]*
           ├─Goannasauria 
           │  └─Varaniformes  
           │     ├─*Telmasaurus grangeri* †
           │     └─varanfamilien (Varanidae)
           │        ├─Lanthanotinae
           │        │  ├─øreløs varan
           │        │  └─┐                 
           │        │    ├─*Cherminotus* †
           │        │    └─*Aiolosaurus* †
           │        └─Varaninae
           │           ├─*Saniwa ensidens* †             
           │           └─varaner (*Varanus*)
           └─? Mosasauriformes †
                ├─*Eosaniwa* †
                └─┐                 
                  ├─*Paravaranus* †
                  └─Mosasauria †

## Referanser


## Videre lesning
* 
 
## Eksterne lenker
*
Chris Huffins

**Chris Huffins** (født 15. april 1970 i New York) er en amerikansk tidligere friidrettsutøver som konkurrerte i mangekamp. Hans fremste prestasjoner er bronsemedaljen fra OL 2000 i Sydney, fulgt av bronsemedaljen under VM 1999 i Sevilla.

## Personlig rekord
* Tikamp – 8694 poeng

## Eksterne lenker
*
Carcass Island

**Carcass Island** (spansk: *Isla del Rosario*) er en av Falklandsøyene, beliggende nordvest for Vest-Falkland. Den er 10 kilometer lang fra nordvest til sørøst, men maksimalt 2,5 kilometer på det bredeste.

Navnet Carcass Island (*Skrottøya*) stammer fra skipet HMS «Carcass» som undersøkte øya i 1766. I Port Patterson sørvest på øya finnes en liten bosetning som livnærer seg av sauehold. Det er tre verneverdige bygninger på øya – et båthus, et skur og en lagerbygning.

Carcass Island har et svært rikholdig dyreliv, som blant annet omfatter natthegre, brungumpkarakara, brunhodegås, bøylepingvin, magellanpingvin og sel.

## Referanser


## Eksterne lenker
* 
* Carcass Island Ladatco Tours